गैस एजेंसी दिलाने के नाम पर पौने 2 लाख रुपए ठगने वाला गिरफ्तार
खुद को भारत पेट्रोलियम का सहायक निदेशक बताकर गैस एजेंसी दिलाने के नाम पर ठगी करने वाले आरोपी को पुलिस ने गिरफ्तार कर लिया है। आरोपी को पुलिस ने मध्यप्रदेश के रीवा से पकड़ा है। अंबागढ़ चौकी के कौड़ीकसा में रहने वाले चंद्रपाल बसु ने डोंगरगांव थाने में रिपोर्ट दर्ज कराई थी, उसने गैस एजेंसी के लिए आनलाइन आवेदन किया था।
इसके बाद आरोपी ने मानस क्षत्रिय ने उसके मोबाइल पर फोन कर खुद को भारत पट्रोलियम का सहायक निदेशक बताया। एजेंसी दिलाने के लिए उसने अलग-अलग खातों में 1 लाख 83 हजार रुपए जमा कराए। इसके बाद न उसका कोई फोन आया, न संपर्क हो सका। चंद्रपाल की शिकायत के बाद पुलिस आरोपी के मोबाइल नंबर व खातों की खोजबीन कर रीवा पहुंची। जहां से 26 वर्षीय विजय पिता उमाशंकर शुक्ला को गिरफ्तार किया। आरोपी ने पूछताछ में ठगी की बात स्वीकार ली। आरोपी से ठगी की 36 हजार रुपए जप्त किया है। आरोपी विजय ने पहले फर्जी नाम बताकर चंद्रपाल से बात की थी।
राजनांदगांव. पुलिस की गिरफ्त में आरोपी।
hin_Deva hin_Deva hin_Deva bho_Deva